el el el el el el el el el el el el el el el el el el el el el el la el cs el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el de el el el el el el el el fr el el el el el el el el el el el el
Το λήμμα παραθέτει τις πηγές του αόριστα, χωρίς παραπομπές. Βοηθήστε συνδέοντας το κείμενο με τις πηγές χρησιμοποιώντας παραπομπές, ώστε να είναι επαληθεύσιμο.
Η Βερενίκη Β’ της Αιγύπτου (267 ή 266 – 221 π.Χ. ), ήταν κόρη του Μάγα της Κυρήνης και της Βασίλισσας Απάμας (κόρης του Αντίοχου Α’ Σωτήρος). Παντρεύτηκε το φαραώ της Αιγύπτου, Πτολεμαίο Γ' τον Ευεργέτη, τρίτου μονάρχη της ελληνιστικής δυναστείας των Πτολεμαίων.
Αλέξανδρος (γιος Πτολεμαίου Γ΄)
Μάγας της Κυρήνης και Απάμα Β΄
2 Κόμη της Βερενίκης
Για πολιτικούς λόγους το χέρι της προσφέρθηκε στον Πτολεμαίο Γ' τον οποίο και αρραβωνιάστηκε το 250 π.Χ. Ωστόσο, τον επόμενο χρόνο η Βερενίκη παντρεύτηκε το Δημήτριο τον Καλό, έναν Μακεδόνα πρίγκιπα, λίγο μετά το θάνατο του πατέρα της, με τη συναίνεση της μητέρας της. Ο Δημήτριος ήταν γιος του Δημητρίου του Πολιορκητή και ετεροθαλής αδελφός του βασιλιά της Μακεδονίας Αντίγονου Β' Γονατά. Ωστόσο λίγο μετά την άφιξή του στην Κυρήνη, έγινε εραστής της μητέρας της Απάμας. Τελικά η Βερενίκη τον δολοφόνησε στη κρεββατοκάμαρα τής Απάμας, η οποία εντούτοις επέζησε. Το γεγονός αυτό έλαβε χώρα μεταξύ του 255 – 250 π.Χ. Με το Δημήτριο δεν είχε αποκτήσει παιδιά. Η Κυρήνη προσαρτήθηκε εκ νέου στην Αίγυπτο.
Κατόπιν έγινε τελικά σύζυγος του Πτολεμαίου Γ’ και απέκτησε μαζί του αρκετά παιδιά:
τον Πτολεμαίο Δ' το Φιλοπάτορα, διάδοχο του πατέρα του,
έναν γιο του οποίου το όνομα μας είναι άγνωστο,
Συμβασίλεψε με το σύζυγό της κατά την περίοδο 246 – 222 π.Χ. και έμειναν γνωστοί ως «Θεοί Ευεργέτες».
Λίγο μετά το γάμο τους, ο σύζυγός της αναχώρησε από την Αίγυπτο για να υποστηρίξει την αδελφή του, που ονομαζόταν επίσης Βερενίκη, στον Τρίτο Συριακό Πόλεμο. Ο Καλλίμαχος συγκεκριμένα αναφέρει πως την άφησε στο νυφικό της κρεβάτι. Ο θρύλος λέει πως η Βερενίκη αφιέρωσε στη θεά Αφροδίτη, και συγκεκριμένα στο ναό της στο Ζεφύριο, τα πλόυσια και πανέμορφα μαλλιά της, προκειμένου ο Πτολεμαίος να επιστρέψει ασφαλής. Ο φαραώ επέστρεψε πράγματι έχοντας συλλέξει μια σειρά από νίκες το 245 π.Χ., και η Βερενίκη εκπλήρωσε το τάμα της. Την άλλη μέρα όμως τα μαλλιά της είχαν εξαφανιστεί από το ναό. Ο Κόνων από τη Σάμο, ένας μαθηματικός και αστρονόμος που ζούσε στην αυλή του φαραώ, υποστήριξε πως οι θεοί τοποθέτησαν τη χαμένη κόμη ανάμεσα στα αστέρια. Ο αστερισμός αυτός φέρει ακόμη και σήμερα το όνομα "Coma Berenice" (Κόμη της Βερενίκης). Το γεγονός μετέτρεψε σε ποίημα ο Καλλίμαχος από το οποίο σώζωνται μικρά αποσπάσματα. Ωστόσο διασώζεται μια ρωμαϊκή μετάφραση του από τον Κάτουλλο.
Η αρχαία πόλη που βρισκόταν στη θέση της Βεγγάζης, πόλης της σημερινής Λιβύης, επανιδρύθηκε από την ίδια τη βασίλισσα και έλαβε το όνομά της: Βερενίκη. Επίσης περίπου το 243 π.Χ. νίκησε σε αρματοδρομίες στα Νέμεα και συμμετείχε και στους ολυμπιακούς αγώνες. Απεικονίζεται σε διάφορα νομίσματα της εποχής.
Το 238 έχασε την κόρη της, τη Βερενίκη που ήταν μόλις ενός έτους. Η ίδια δολοφονήθηκε από το γιο της Πτολεμαίο Δ' το 221 π.Χ., πιθανώς από δηλητήριο, λίγο μετά την αναγόρευσή του σε φαραώ.
Γέννηση της Βερενίκης Β' , κόρης του Μάγα της Κυρήνης και της Απάμας της Β'.
Αρραβώνας με το Διάδοχο του θρόνου της Αιγύπτου, Πτολεμαίου Γ' Ευεργέτη.
Θάνατος του πατέρα της. Το χέρι της δίνεται με τη συναίνεση της μητέρας της στο Δημήτριο τον Καλό που ανεβαίνει στο θρόνο της Κυρήνης.
Ο Δημήτριος δολοφονείται κατά τη διάρκεια πραξικοπήματος. Η Κυρήνη γίνεται και πάλι τμήμα του αιγυπτιακού κράτους.
Γάμος με τον Πτολεμαίο Γ' και αναγόρευση του τελευταίου σε φαραώ.
Ξέσπασμα Τρίτου Συριακού Πολέμου. Ο Πτολεμαίος Γ' αναχωρεί σε εκστρατεία.
Νίκη της Βερενίκης σε αρματοδρομίες στα Νέμεα.
Γέννηση του Πτολεμαίου Δ' Φιλοπάτορος.
Θάνατος της κόρης της, Βερενίκης σε βρεφική ηλικία.
Θάνατος του συζύγου της. Πολλά μέλη της οικογένειας χάνουν τη ζωή τους σε μια σειρά από πολιτικές δολοφονίες.